Фәрит Миңнеголов

Фәрит  Миңнеголов - “Бердәм Россия” партиясе әгъзасы, Татарстан Республикасы Дәүләт Советында “Бердәм Россия” фракциясе әгъзасы.  Татарстан Республикасы Дәүләт Советының Бюджет, салымнар һәм финанс комитеты  әгъзасы, Татарстан Республикасы Дәүләт Советының “Россия Федерациясе гражданнарын  һәркем сатып ала алырлык уңайлы торак һәм коммуналь хезмәтләр белән тәэмин  итү” Россия Федерациясе дәүләт программасын гамәлгә ашыруны тикшереп тору  буенча” комиссиясе әгъзасы.

 Биографиясе 
Миңнеголов Фәрит Герт улы 1966 елның 18 маенда ТАССРның Түбән Кама шәһәрендә туган. 1995 елда “Инженер химик технолог” белгечлеге буенча С.М. Киров исемендәге Казан химия-технология институтын, 1995 елда КХТИ каршындагы аспирантураны тәмамлый.

 Хезмәт эшчәнлеге 
 1995-1997 елларда - «Түбән Кама нефть  химиясе»ААҖ СК заводының смена башлыгы, бүлек башлыгы.
 1997 елдан 2000 елга кадәр - «Түбән Кама нефть химиясе» ААҖ Халыкара фәнни-техник  һәм икътисадый хезмәттәшлек идарәсенең стратегик фәнни-техник мәгълүмат  бүлегенең әйдәп баручы инженеры.
 2000-2001 елларда - «Түбән Кама нефть  химиясе» ААҖнең фонд базары һәм инвестицияләр белән идарә итү  буенча инвестицияләр бүлегенең әйдәп баручы инженеры.
 2001-2004 елларда - «Түбән Кама нефть  химиясе» ААҖ полистироллар җитештерү һәм газ конденсатын  эшкәртү заводының баш инженеры.
 2004-2012 елларда - "Казаноргсинтез"  ААҖ поликарбонатлар җитештерү заводы директоры.
 2012 елның июненнән — «Казаноргсинтез» ААҖ  генераль директоры (хәзер - «Казаноргсинтез» ГАҖ).
 Иҗтимагый эшчәнлеге 
 2014 елдан 2019 елга кадәр-бишенче чакырылыш Татарстан Республикасы Дәүләт Советы депутаты.
 2019 елның сентябреннән-алтынчы чакырылыш Татарстан Республикасы Дәүләт Советы депутаты.
 Бүләкләре, мактаулы исемнәре 
 Химия фәннәре кандидаты.
 Татарстан Республикасының атказанган химигы
 РФ атказанган химигы
 “Казанның 1000 еллыгы истәлегенә” медале
 «Татарстан Республикасы алдындагы казанышлар өчен» ордены  медале
 Искәрмәләр 

 Чыганаклар 
 Минигулов Фарид Гертович — Татцентр.ру
МИҢНЕГОЛОВ Фәрит Герт улы :: Депутатлар корпусы :: Татарстан Республикасы  Дәүләт Советы - рәсми сайт 

 Сылтамалар 

 Моны да карагыз 

Төркем:Бердәм Россия фиркасе әгъзалары
Төркем:«Казанның 1000 еллыгы истәлегенә» медале белән бүләкләнүчеләр
Төркем:«Татарстан Республикасы алдындагы  казанышлар өчен» ордены медале  белән  бүләкләнүчеләр
Төркем:Россиянең атказанган химиклары
Төркем:Татарстанның атказанган химиклары
Төркем:Казан химия-технология институтын тәмамлаучылар